section_heading: Kratka povijest
paragraph_text: Hrvatski radijski festival „drugačiji“ je od ostalih festivala po mnogočemu. Uz sudjelovanje najjačih imena hrvatske glazbene scene, izuzetnu medijsku pozornost, najveći ocjenjivački sud, desetke tisuća gledatelja ispred festivalske pozornice, posebno se ponosi atributom – pošten. Slušatelji i glazbene redakcije više od stotinu radijskih postaja najmjerodavniji su žiri i njihove ocjene u proteklih osam godina pokazale su se sigurnim izborom najboljih.